אצטדיון סון מוש

אצטדיון סוֹן מוֹש (בקטלאנית: Estadi Son Moix) הוא אצטדיון כדורגל הממוקם בפלמה דה מיורקה שבאיים הבלאריים בספרד. האצטדיון נחנך בשנת 1999, ומאז הוא משמש כאצטדיונה הביתי של קבוצת הכדורגל של מיורקה. האצטדיון ממוקם בצפון-מערב פלמה, 3 ק"מ ממרכז העיר ו-13 ק"מ משדה התעופה. לאצטדיון יכולת להכיל 26,020 צופים, מה שהופך אותו לגדול ביותר באיים הבלאריים.

 היסטוריה 
האצטדיון נבנה עבור אוניברסיאדת פלמה, שהתקיימה במיורקה בשנת 1999, והוא הכיל עם חניכתו כ-23,000 מקומות ישיבה ומסלול אתלטיקה. באותה העת חתמה קבוצת הכדורגל של מיורקה על הסכם עם העירייה לשימוש באצטדיון למשך 50 שנה, והיא עברה אליו לאחר שעזבה את אצטדיונה הקודם - אצטדיון לואיס סיטיז'ר.

בשנים 2022–2024 עבר האצטדיון שיפוץ שבמסגרתו בוטל מסלול האתלטיקה שהקיף את המגרש, תוך קירוב היציעים למשטח הדשא. כמו כן, הוגדלה תכולת האצטדיון לכ-26,000 מקומות ישיבה וגג נבנה מעל שני יציעיו המרכזיים.

בעבר נקרא "אצטדיון איברוסטאר" (קטלאנית: Iberostar Estadi) ו"אונו אסטדי". ב-2020, בשל מגפת הקורונה, שונה שמו ל"אצטדיון ויסיט מיורקה", בשותפות עם מועצת האי מיורקה במטרה לסייע לחידוש הפעילות התיירותית באי.

נבחרת ספרד בכדורגל שיחקה שלושה משחקים בינלאומיים באצטדיון; האחרון שבהם היה ב-8 ביוני 2024 נגד  במשחק ידידות, כאשר ספרד ניצחה 1–5.

 גלריה 

 קישורים חיצוניים 



 הערות שוליים 

סון מוש
קטגוריה:מיורקה (כדורגל)
קטגוריה:מיורקה: ספורט